EkBass/fiwiki-20250220-pages-articles huggingface dataset:
Nikki Benz

Nikki Benz (s. 11. joulukuuta 1981 Ukraina) on pornonäyttelijä. == Ura == Benz valittiin vuonna 2011 Penthousen "Pet of The Yeariksi". Hän oli aikaisemmin esiintynyt kyseisen lehden toukokuun 2008 kansikuvassa ja hänet valittiin huhtikuun 2010 numeroon kuukauden "Penthouse Petiksi". Vuonna 2003 Benz teki ensimmäisen kohtauksensa "Strap On Sally 20":neen Gina Lynnin kanssa. Hän on esiintynyt myös vuoden 2012 toimintajännityselokuvassa My Trip Back to the Dark Side sekä vuoden 2013 rikoselokuvassa Pain & Gain. Kun Kelly Divine oli arvioinut vuonna 2013 miespuolista pornonäyttelijöistä 75 prosentin olevan biseksuaaleja, Benz esitti oman arvionsa joka oli vielä korkeampi, 85 prosenttia.https://youtu.be/UV40e-78dNw?si=a8vEGUnJf46i-Mra === Toronton pormestarikampanja === Vuonna 2014 Benz pyrki Toronton kaupungin pormestariksi ajaakseen seksuaalisten vähemmistöjen ja aikuisviihteen oikeuksia julkisen liikenteen parantamisen ohella, mutta hänen ehdokashakemuksensa hylättiin vanhentuneen ontariolaisen ajokortin vuoksi. === Brazzers ja raiskausepäily === Benz allekirjoitti työsopimuksen Brazzers-aikuisviihdetuotantoyhtiön kanssa vuonna 2016 ja hän toimi näyttelijäntyön ohella yhtiön julkisuuskuvan edustajana. Joulukuussa 2016 kuitenkin uutisoitiin, että Benz oli tullut seksuaalisesti hyväksikäytetyksi ja pahoinpidellyksi, kun tuotantoyhtiön ohjaaja oli pakottanut hänet ahdistelulla ja väkivaltakeinoilla jatkamaan seksikohtauksia vastoin Benzin omaa tahtoa. Muiden pornonäyttelijöiden tuesta huolimatta ohjaaja haastoi Benzin oikeuteen kunnianloukkauksesta, koska katsoi tämän väitteiden olevan tekaistuja ja Benz olisi itse lavastanut kyseiset kohtaukset sopimusteknisistä syistä. ==Palkinnot== * NightMoves Awards 2011: Best Feature Entertainer –palkinto (toimituksen valinta) * NightMoves Awards 2012: Best Feature Entertainer –palkinto (kannattajien valinta) * XBIZ Awards 2015: Vuoden Crossover –tähtipalkinto * AVN –kunniagallerian jäsenyys 2016 ==Lähteet== ==Aiheesta muualla== * Nikki Benzin kotisivu * Nikki Benz 2011 Pet of the Year Issue on Penthouse Magazine * Adult DVD Talk audio interview Luokka:Pornonäyttelijät Luokka:Ukrainalaiset näyttelijät Luokka:Vuonna 1981 syntyneet Luokka:Elävät henkilöt
Alistair Overeem

Alistair Cees Overeem (s. 17. toukokuuta 1980 Hounslow, Englanti) on hollantilainen vapaaottelija ja potkunyrkkeilijä. Hän piti hallussaan Strikeforcen raskaansarjan mestaruutta vuodesta 2007 vuoteen 2011 saakka. Lisäksi Overeem oli vuoden 2010 DREAMin raskaansarjan mestari. Hän otteli ensimmäisen kerran UFC:ssä Brock Lesnaria vastaan UFC 141 -tapahtumassa 30. joulukuuta 2011. Overeem voitti ottelun teknisellä tyrmäyksellä. ==Varhaiset vuodet== Alistair Overeem syntyi Hounslowissa, Yhdistyneessä kuningaskunnassa jamaikalaiselle isälle ja hollantilaiselle äidille vuonna 1980. Hänellä on myös itseään neljä vuotta vanhempi isoveli, Valentijn. Alistair sai heti syntyessään sekä Alankomaiden että Britannian kansalaisuuden. Overeemin vanhemmat erosivat tämän ollessa kuusivuotias, minkä jälkeen hän eikä Valentijn ole isäänsä nähneet. Heidän äitinsä, Clair muutti parin kuukauden päästä poikien kanssa Hollantiin, jossa pieni Alistair alkoi kilpailla monissa eri urheilulajeissa. Aivan pienenä hän oli innokas pikajuoksussa, yleisurheilussa ja baseballissa. Ensikosketuksen Overeem sai kahdeksanvuotiaana, kun tuolloin hänen äitinsä kiinnostui ajatuksesta viedä poikansa harjoittelemaan judoa ja samana vuonna hän alkoi myös kilpailla lajissa. Harrastus ei kestänyt kovin kauan kun nuori Overeem kilpaili viimeiset ottelunsa noin yhdentoista vanhana ja pian luopui harrastuksesta. Myöhemmin kun Overeem oli viisitoistavuotias nuorukainen, hänen veljensä, Valentijn oli päättänyt ottaa hänet mukaansa paikalliselle salille, joka opetti kehälajeja kuten potkunyrkkeilyä, thainyrkkeilyä, nyrkkeilyä ja lukkopainia, jossa Valentijn oli itse harjoitellut jo kolme vuotta. Aluksi nuori Alistair ei ymmärtänyt tämänkaltaisia lajeja ja näki niiden harjoitteet hyvin väkivaltaisina ja vaarallisina, mutta kun hän huomasi kuinka hänen veljensä pystyi nauttimaan siitä ja kun hän pääsi harjoittelemaan maailmanluokan ottelijoiden kuten Bas Ruttenin ja Joop Kasteelin kanssa hän alkoi pikkuhiljaa nauttimaan siitä itsekin. ==Vuosi 2012== Overeemilla oli mahdollisuus otella UFC:n raskaansarjan mestaruudesta hallitsevaa mestaria Júnior dos Santosia vastaan, mutta Overeem epäonnistui ottelua edeltävässä dopingtestissä. Hänen testosteronitasonsa epitestosteronitasoonsa nähden oli yli kaksi kertaa sallittua suurempi, joten hän menetti paikan Frank Mirille epäiltynä anabolisten steroidien käytöstä. ==Saavutukset== ===Potkunyrkkeily=== K-1 *2009 K-1 World Grand Prix: 3. sija *2010 K-1 World Grand Prix mestaruus ===Vapaaottelu=== Strikeforce *Raskaansarjan mestaruus (kerran, puolusti kerran) DREAM *Raskaansarjan tilapäinen mestaruus (kerran) 2 Hot 2 Handle *Alemman raskaansarjan mestaruus (kerran) *Alemman raskaansarjan turnausvoitto (kerran) UFC *Illan suoritus (kerran) *Illan kamppailu (kerran) ==Lähteet== ==Aiheesta muualla== * Virallinen sivu * Vapaaottelutilastot Luokka:Alankomaalaiset vapaaottelijat Luokka:Alankomaalaiset potkunyrkkeilijät Luokka:Dopingrikkomuksesta tuomitut vapaaottelijat Luokka:Vuonna 1980 syntyneet Luokka:Elävät henkilöt
Isku ytimeen

Isku ytimeen on Ilkka Remeksen 13. romaani. WSOY julkaisi sen 2009. Kirjan päähenkilöinä ovat ympäristötietoinen geologi Patrik Vasama ja Lääkärit ilman rajoja -järjestön lääkäri Sandrine Denaux. Kirja käsittelee hyvin ajankohtaista ydinaseuhkaa, joka on kohdistumassa Helsinkiin, kun terroristit kaappaavat ydinjätelaivan. Vaikka fiktiivisissä kirjoissa julkisuuden henkilöistä käytetään usein keksittyjä nimiä, Isku ytimeen -teoksessa mainitaan nimeltä muun muassa Barack Obama ja Bill Gates. ==Aiheesta muualla== * Ilkka Remeksen kotisivu * Isku yritmeen. Kirjasampo Luokka:Ilkka Remeksen teokset Luokka:Jännitysromaanit Luokka:Vuoden 2009 kirjat
Tom Verlaine

Tom Verlaine (alk. Thomas Miller, 13. joulukuuta 1949 Denville Township, New Jersey – 28. tammikuuta 2023Tom Verlaine, frontman and guitarist of US band Television, dies at 73) oli yhdysvaltalainen laulaja-lauluntekijä ja kitaristi, joka tunnetaan parhaiten New Yorkista kotoisin olevasta yhtyeestä Television. Thomas Miller syntyi 1949 Denvillessä New Jerseyssä. Hän otti myöhemmin käyttöön lavanimen Tom Verlaine, jonka hän omaksui ranskalaiselta symbolistirunoilija Paul Verlainelta. Verlaine ystävystyi high schoolissa Richard Hellin kanssa, ja he olivat molemmat sopivasti Manhattanin Lower East Sidelle punk-liikkeen synnyn aikoihin. Verlaine, Hell ja Billy Ficca perustivat 1972 Neon Boys -yhtyeen, jossa Verlaine oli laulaja-kitaristi, Hell laulaja-basisti ja Ficca rumpali. Neon Boys järjestyi uudelleen maaliskuussa 1973 ja alkoi kutsua itseään nimellä Television. He saivat Richard Lloydin toiseksi kitaristiksi, ja yhtyeen ensimmäinen keikka oli maaliskuussa 1974. Verlaine toimi Televisionin laulajana ja pääasiallisenä lauluntekijä. Hell lähti yhtyeestä 1975, ja hänet korvasi Fred Smith. Televisionin esikoissingle ”Little Johnny Jewel” julkaistiin 1975 ja albumi Marquee Moon 1977. Sitä pidetään yhtenä punk-aikakauden merkittävimmistä albumeista. Television julkaisi seuraavana vuonna vielä albumin Adventure. Television hajosi heinäkuussa 1978, ja Verlaine lähti soolouralle. Hän julkaisi 1979 omaa nimeään kantavan sooloalbumin. Verlaine teki vuosien 1979–1992 aikana kahdeksan sooloalbumia. Television teki myös paluun vuonna 1992 julkaistuaam albumin Television. Yhtye teki tuon jälkeen epäsäännöllisin väliajoin joitakin live-esiintymisiä. Verlaine ei julkaissut 14 vuoteen uutta musiikkia, mutta häneltä ilmestui vuonna 2006 kaksi albumia, Songs and Other Things ja instrumentaali Around. Verlainen sooloura liikkuikin post-punkista instrumentaaleihin ja mykkäelokuvien musiikkeihin. Hän teki myös yhteistyötä muun muassa Patti Smithin ja muiden vanhojen CBGB-klubilta tuttujen artistien kanssa. ==Diskografia== ===Sooloalbumit=== *Tom Verlaine (1979) *Dreamtime (1981) *Words from the Front (1982) *Cover (1984) *Flash Light (1987) *The Wonder (1990) *Warm and Cool (1992) (uudelleenjulkaistu 2005) *The Miller's Tale: A Tom Verlaine Anthology (1996) *Around (2006) *Songs and Other Things (2006) ==Lähteet== Luokka:Yhdysvaltalaiset laulaja-lauluntekijät Luokka:Yhdysvaltalaiset kitaristit Luokka:Vuonna 1949 syntyneet Luokka:Vuonna 2023 kuolleet
Zhang Xiaodong

Zhang Xiaodong (; s. 4. tammikuuta 1964) on kiinalainen entinen kilpapurjehtija ja olympiamitalisti. Zhang voitti hopeaa purjelautakilpailusta Barcelonan olympialaisissa 1992. == Lähteet == * Zhangin profiili sports- reference.com -sivustolla Luokka:Kiinalaiset kilpapurjehtijat Luokka:Kiinalaiset olympiamitalistit Luokka:Vuonna 1964 syntyneet Luokka:Elävät henkilöt
Realtek

Realtek Semiconductor Corp. (kiina: 瑞昱 半导体 股份有限公司) on taiwanilainen äänipiireihin ja äänentoistolaitteisiin keskittynyt yhtiö. Se perustettiin lokakuussa 1987 ja on sittemmin pörssinoteerattu Taiwanin pörssissä vuonna 1998. Realtek työllisti 31. maaliskuuta 2019 vajaat 4 800 henkilöä, joista yli 4 200 työskenteli tutkimus- ja kehittämisosastoilla. == Lähteet == == Aiheesta muualla == Luokka:Taiwanilaiset elektroniikkayhtiöt Luokka:Taiwanilaiset pörssiyhtiöt
Bandyliigakausi 2011–2012

Jääpallon Suomen mestaruus kaudella 2011-2012 ratkaistiin kymmenen joukkueen kaksinkertaisen runkosarjan päätteeksi kahdeksan parhaan pudotuspeleillä. Mestaruus ratkesi Mikkelissä pelatussa loppuottelussa. Mestaruuden voitti Mikkelin Kampparit. Mestaruus oli Kamppareiden ensimmäinen. Ottelua seurasi 3 734 katsojaa. ==Runkosarja== Joukkue O V T H Maalit P Mikkelin Kampparit 18 16 1 1 101-39 33 Helsingin IFK 18 11 4 3 86-51 26 Porin Narukerä 18 10 3 5 99-54 23 Oulun Luistinseura 18 9 4 5 111-81 22 Porvoon Akilles 18 7 2 9 80-91 16 Botnia-69, Helsinki 18 6 4 8 75-113 16 Jyväskylän Seudun Palloseura 18 6 3 9 71-83 15 Lappeenrannan Veiterä 18 5 2 11 76-105 12 Warkauden Pallo -35 18 4 1 13 55-106 9 Tornion Palloveikot 18 4 0 14 76-107 8 == Puolivälierät == Ottelusarjat aloitettiin paremmin sijoittuneen kotikentällä pois lukien Akilles-OLS, joka aloitettiin Porvoossa ja kaksi viimeistä ottelua pelattiin Oulussa. Joukkue #1 Voitot Joukkue #2 Ottelu 1 Ottelu 2 Ottelu 3 Mikkelin Kampparit 2–0 Botnia-69 10-3 7-1 - Helsingin IFK 2–1 Lappeenrannan Veiterä 1-2 4-2 9-2 Porin Narukerä 2–0 Jyväskylän Seudun Palloseura 3-2 6-3 - Porvoon Akilles 1–2 Oulun Luistinseura 3-2 3-6 4-5 == Välierät == Aloitettiin Oulussa ja Helsingissä. Joukkue #1 Voitot Joukkue #2 Ottelu 1 Ottelu 2 Ottelu 3 Oulun Luistinseura 0–2 Mikkelin Kampparit 1-5 1-6 - Helsingin IFK 1–2 Porin Narukerä 7-4 ja. 3-4 ja. 2-4 == Pronssiottelu == Joukkue #1 Tulos Joukkue #2 Helsingin IFK 7–0 Oulun Luistinseura == Loppuottelu == 10\. maaliskuuta 2012 Mikkeli Joukkue #1 Tulos Joukkue #2 Mikkelin Kampparit 6–2 Porin Narukerä ==Lopulliset sijoitukset== Sija Joukkue 1\. Mikkelin Kampparit 2\. Porin Narukerä 3\. Helsingin IFK 4\. Oulun Luistinseura ==Suomen mestarit== Kamppareiden pelaajat kaudella 2011-2012: Joni Maaranen, Juho Tikka, Juha Mustalahti, Jarkko Honkanen, Nikke Tuhkanen, Jaakko Manninen, Santeri Laitinen, Tero Kumela, Marko Laitinen, Tuomas Liukkonen, Lasse Kyllönen, Kimmo Huotelin, Joonas Kakriainen, Mikko Hyvönen, Markus Hartikainen, Kimmo Kyllönen, Antti Laine, Alpo Kaartinen, Tomi Hauska, Janne Hauska, Jari Purovirta, Jani Kokko. Valmentaja: Antero Levänen ==Lähteet== * Maalikuninkaat vuosittain * IBDB Kauden 2011-12 taulukot * Kamppareiden joukkue - IBDN Luokka:Bandyliiga Luokka:Vuoden 2012 jääpallo Luokka:Vuoden 2011 jääpallo
Gateway Computer

Gateway Computer Corporation on yhdysvaltalainen tietokonelaitteita valmistava yhtiö. Yritys perustettiin vuonna 1985 nimellä Gateway 2000. Sen pääkonttori sijaitsee Irvinessä, Kaliforniassa. Yhtiön pääalaa on kehittää, valmistaa, tukea ja markkinoida erilaisia ​​tietokoneita, tietokoneiden näyttöjä, palvelimia ja tietokonetarvikkeita. Vuonna 2004 Gateway hankki omistukseensa kuluttajatietokoneita valmistavan eMachinesin. Acer osti Gatewayn vuonna 2007.http://us.gateway.com/gw/en/US/content/company-background ==Lähteet== ==Aiheesta muualla== *Gatewayn kotisivu *eMachinesin virallinen kotisivu Luokka:Yhdysvaltalaiset tietotekniikkayhtiöt Luokka:Acer Luokka:Irvine
Mohinder Lal

Mohinder Lal (1. kesäkuuta 1936 – 1. heinäkuuta 2004) oli intialainen maahockeypelaaja. Hän syntyi Sharanpurissa, Maharashtrassa, ja kuoli 68-vuotiaana Espanjassa.Mohinder Lal Biography and Olympic Results | Olympics at Sports-Reference.com Lal kuului kultaa voittaneeseen joukkueeseen vuoden 1964 kesäolympialaisissa Tokiossa. Lisäksi hän sai hopeaa vuoden 1960 kesäolympialaisissa Roomassa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Intialaiset olympiamitalistit Luokka:Vuonna 1936 syntyneet Luokka:Vuonna 2004 kuolleet
Bandu Patil

Bandu Patil (1. tammikuuta 1936 – 23. elokuuta 1988) oli intialainen maahockeypelaaja. Hän kuului kultaa voittaneeseen joukkueeseen vuoden 1964 kesäolympialaisissa Tokiossa.Bandu Patil Biography and Olympic Results | Olympics at Sports-Reference.com == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1936 syntyneet Luokka:Vuonna 1988 kuolleet
Malesian vaakuna

Malesian vaakuna on Malesian tunnus lipun, kansallislaulun ja moton ohella. Se otettiin käyttöön vuonna 1965. Kilven yläosassa on viisi krisiä, jotka kuvaavat viittä Yhdistyneen kuningaskunnan siirtomaata, Johoria, Kedahia, Perlisia, Kelantania ja Terengganua. Oikealla on Penangia kuvaava kenttä ja vasemmalla Malakkaa kuvaava puu. Nämä kaksi osavaltiota muodostivat osan entisistä Salmisiirtokunnista. Keskellä on neljä kenttää, punainen, musta, valkoinen ja keltainen. Ne kuvaavat Pahangia, Selangoria, Perakia ja Negeri Sembilania, jotka muodostivat ensimmäisinä Malesian liittovaltion. Alhaalla oikealla oleva kenttä kuvaa Sabahia, vasemmalla oleva Sarawakia. Alhaalla keskellä on hibiskus, maan kansalliskukka. Kilvenkannattajina on kaksi tiikeriä. Kilven yläpuolella on 14-sakarainen tähti, joka kuvaa kolmeatoista osavaltiota ja liittovaltion hallitusta, ja puolikuu, joka tähden kanssa on islamin tunnus. Alhaalla on valtion motto Bersekutu Bertambah Mutu, suomeksi Yhtenäisyys on voimaa latinalaisilla ja arabialaisilla aakkosilla. == Aiemmat vaakunat == Kuva:Coat of arms of the Federation of Malaya.svg|1948–1963 Kuva:Coat of arms of Malaysia (1963–1965).svg|1963–1965 == Lähteet == == Aiheesta muualla == Vaakuna Luokka:Valtioiden vaakunat
Desmond Piper

Desmond Royle Piper (s. 11. lokakuuta 1941 Melbourne, Victoria, Australia) on australialainen maahockeypelaaja. Hän sai hopeamitalin vuoden 1968 kesäolympialaisissa Méxicossa ja pronssimitalin vuoden 1964 kesäolympialaisissa Tokiossa. Hän osallistui myös vuoden 1972 kesäolympialaisiin Münchenissä, jossa hänen joukkueensa sijoittui viidenneksi.Biography and Olympic Results | Olympics at Sports-Reference.com == Lähteet == Luokka:Australialaiset maahockeypelaajat Luokka:Australialaiset olympiamitalistit Luokka:Vuonna 1941 syntyneet Luokka:Elävät henkilöt
Common Sense (pamfletti)

Common Sense on 10. tammikuuta 1776 julkaistu Thomas Painen kirjoittama 47-sivuinen pamfletti, joka loi pohjaa Amerikan vallankumoukselle ja Yhdysvaltain itsenäisyydelle. Paine kirjoitti pamfletin alun perin nimettömänä kirjoittamalla pamfletin loppuun "Englishman". Paine ei myöskään ollut syntyperäinen amerikkalainen, vaan oli hiljattain muuttanut Pohjois- Amerikkaan. Pamfletti saavutti pian ilmestyttyään valtaisan suosion ja se on yhä silloiseen väkimäärään suhteutettuna Yhdysvaltain kautta-aikojen myydyin kirja. Alkuperäisestä pamfletista otettiin 25 painosta vuoden 1776 aikana. Pamfletissaan Paine perustelee näkemyksiään siitä, miksi Yhdysvaltojen tulisi itsenäistyä emämaa Britannian siirtomaavallan alaisuudesta. Paine kirjoitti pamfletin hyvin selkeäkielisesti, minkä johdosta sitä lukivat myös muutkin kuin älymystöön kuuluvat amerikkalaiset. ==Lähteet== Luokka:Kirjat yhteiskunnasta Luokka:Kirjat politiikasta Luokka:Pamfletit Luokka:Thomas Painen teokset
EPIC Racing

EPIC Racing (aiemmin tunnettu nimellä Epsilon Euskadi) on espanjalainen pikkuformulatalli, joka perustettiin vuonna 1999. Tallin päämaja sijaitsee Azkoitiassa. Tallipäällikkönä toimii Joan Villadelprat. Talli kilpailee nykyään World Series by Renault ja Eurocup Formula Renault -sarjoissa. Talli voitti Formula Renault 3.5 -sarjan mestaruuden vuonna 2005 kuljettajanaan Robert Kubica. Vuonna 2006 talli voitti Italian Formula Renault -talvisarjan mestaruuden Jaime Alguersuarin voimin. Seuraavana vuonna talli voitti Eurocup Formula Renault -sarjan mestaruuden Brendon Hartleyn ollessa tallin kuljettajana. Vuonna 2008 talli osallistui Le Mansin 24 tunnin ajoon ollen luokkansa 17:s. Vuonna 2009 talli voitti sekä Eurocup Formula Renault ja Formula Renault West European Cup -sarjan mestaruuden Albert Costan voimin. Talli haki paikkaa Formula 1-sarjasta kaudelle 2010 ja uudelleen 2011, mutta ei saanut paikkaa kummallakaan kerralla. Vuonna 2011 talli uudelleennimettiin EPIC Racingiksi. == World Series by Renault -tilastoja == Vuosi Auto Kuljettajat Kilpailut Voitot Paalupaikat Nopeimmat kierrokset Pisteet Sijoitus 2005 Dallara T02-Renault Félix Porteiro 17 3 4 1 77 5. 1\. 2005 Dallara T02-Renault Robert Kubica 17 4 2 1 154 1. 1\. 2006 Dallara T02-Renault Steven Kane 17 0 0 1 15 20. 10\. 2006 Dallara T02-Renault Davide Valsecchi 17 0 1 0 43 10. 10\. 2007 Dallara T02-Renault Filipe Albuquerque 17 1 0 1 81 4. 4\. 2007 Dallara T02-Renault Davide Valsecchi 17 1 0 0 37 16. 4\. 2008 Dallara T08-Renault Alexandre Marsoin 17 0 0 0 19 19. 10\. 2008 Dallara T08-Renault Filipe Albuquerque 4 0 0 0 12 21. 10\. 2008 Dallara T08-Renault Mario Romancini 13 0 0 0 3 29. 10\. 2009 Dallara T08-Renault Adrián Vallés 8 0 1 0 19 17. 8\. 2009 Dallara T08-Renault Dani Clos 4 0 0 0 5 25. 8\. 2009 Dallara T08-Renault Keisuke Kunimoto 4 0 0 0 0 NC 8\. 2009 Dallara T08-Renault Chris van der Drift 17 0 0 0 41 11. 8\. ==Lähteet== Luokka:Espanjalaiset autourheilutallit
Logiikan tiede

Logiikan tiede () on G. W. F. Hegelin teos. Teoksen ensimmäinen osa on julkaistu suomeksi. == Lähteet == == Aiheesta muualla == * Jauhiainen, Ilmari: Logiikan tiede . Filosofia.fi 2.11.2011. * Wahlstedt, Pekka: Dialektiikalle on edelleen tarvetta. Tieteessä tapahtuu 6/2011. (PDF) Luokka:Kirjat filosofiasta Luokka:Saksalaiset tietokirjat Luokka:1810-luvun kirjat
Victor Berrizbeitia

Victor Garaygordóbil Berrizbeitia (17. lokakuuta 1915 Ochandiano, Espanja – 24. huhtikuuta 2018)Ha fallecido don Bittor Garaigordobil, el obispo que participó en el Vaticano II oli roomalaiskatolinen piispa. Hänet vihittiin papiksi 27. kesäkuuta 1943 ja nimitettiin Los Riosin prelaatiksi Ecuadorissa sekä Pudentianan titulaaripiispaksi 29. marraskuuta 1963. Piispaksi vihkiminen seurasi 30. tammikuuta 1964. Pääkonsekraattorina toimi Alfredo Bruniera, jota avustivat Cesar Antonio Mosquera Corral ja Nicanor Carlos Gavinales Chamorro.Bishop Victor Garaygordóbil Berrizbeitia Berrizbeitia erosi tehtävistään titulaaripiispana 5. tammikuuta 1978 ja prelaattina 12. toukokuuta 1982. Hän osallistui Vatikaanin toiseen kirkolliskokoukseen. == Lähteet == Luokka:Espanjalaiset papit Luokka:Katoliset piispat Luokka:Yli satavuotiaiksi eläneet espanjalaiset Luokka:Vuonna 1915 syntyneet Luokka:Vuonna 2018 kuolleet
Servílio Conti

Servílio Conti (19. lokakuuta 1916 Vertova, Italia – 14. syyskuuta 2014) oli roomalaiskatolinen piispa. Hänet vihittiin Consolata-lähetyssaarnaajien papiksi 8. huhtikuuta 1944 ja nimitettiin Roraiman prelaatiksi Brasiliassa 1. tammikuuta 1965 sekä Thuburbo Maiusin titulaaripiispaksi 8. helmikuuta 1968. Piispaksi vihkiminen seurasi 5. toukokuuta. Pääkonsekraattorina toimi Clemente Gaddi, jota avustivat Aristide Pirovano ja João Gazza.Catholic-Hierarchy.org: Bishop Servílio Conti, I.M.C. Conti erosi tehtävistään Roraiman prelaattina 3. toukokuuta 1975. Hän osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset piispat Luokka:Vuonna 1916 syntyneet Luokka:Vuonna 2014 kuolleet
MEGA-Marx

MEGA-Marx: Johdatus uuteen Marxiin on Juha Koiviston ja Vesa Oittisen toimittama artikkelikokoelma Karl Marxin filosofian uusista tulkinnoista. Teoksen on julkaissut Vastapaino vuonna 2010. Teos perustuu suomalaisen Karl Marx -seuran syksyllä 2009 järjestämän seminaarin esityksiin. Pääosa artikkeleista on suomennoksia. == Lähteet == == Aiheesta muualla == * Pekka Wahlstedt: Mega-Marx nostaa esiin uusia näkökulmia. Kansan uutiset 1.2.2011. * Reijo Valta: Vallan ja vallankumouksen ohjenuora. Pois työpöydältä 12.5.2011. Luokka:Suomalaiset filosofian tietokirjat Luokka:Vuoden 2010 kirjat Luokka:Karl Marx Luokka:Suomalaiset politiikan tietokirjat
Patrick Nilan

Patrick Joseph Nilan (30. kesäkuuta 1941 Sydney – 10. toukokuuta 2024) oli australialainen maahockeypelaaja. Hän kuului hopeaa saaneeseen joukkueeseen vuoden 1968 kesäolympialaisissa Méxicossa ja pronssia saaneeseen joukkueeseen vuoden 1964 kesäolympialaisissa Tokiossa. Hän kilpaili myös kesäolympialaisissa 1972; hänen joukkueensa jäi tuolloin viidennelle sijalle. == Lähteet == Luokka:Australialaiset maahockeypelaajat Luokka:Australialaiset olympiamitalistit Luokka:Vuonna 1941 syntyneet Luokka:Vuonna 2024 kuolleet
Silvério Paulo de Albuquerque

Silvério Jarbas Paulo de Albuquerque (11. maaliskuuta 1917 Olinda – 28. toukokuuta 2013) oli brasilialainen roomalaiskatolinen piispa. Hänet vihittiin fransiskaanien papiksi 30. toukokuuta 1942 ja nimitettiin Caetitén hiippakunnan piispaksi 17. maaliskuuta 1970. Piispaksi vihkiminen seurasi 10. toukokuuta. Pääkonsekraattorina toimi Eugênio de Araújo Sales, jota avustivat Adriano Mandarino Hypólito ja Anselmo Pietrulla.Catholic-Hierarchy.org: Bishop Silvério Jarbas Paulo de Albuquerque, O.F.M. 18\. tammikuuta 1973 de Albuquerque sai nimityksen Feira de Santanan piispaksi, jona hän toimi, kunnes jäi eläkkeelle 22. helmikuuta 1995. == Lähteet == Luokka:Brasilialaiset papit Luokka:Katoliset piispat Luokka:Vuonna 1917 syntyneet Luokka:Vuonna 2013 kuolleet
Hôtel de Toulouse

Hôtel de Toulouse, myös nimellä Hôtel de La Vrillière, on Pariisin 1. arrondissementissa sijaitseva kaupunkipalatsi eli hôtel particulier. Se sijaitsee rue La Vrillièren varrella, Place des Victoires-aukion lähellä. thumb|upright|left|Hôtel de Toulouse, rue Croix des Petits-Champs -kadun sisäänkäynti vuonna 2011. Rakennus on arkkitehti François Mansartin suunnittelema, ja se valmistui noin vuonna 1640. Sen viimeisimpiin vaiheisiin kuuluu osto vuonna 1808 Ranskan valtionpankille (Banque de France), joka asettui sinne 1811 ja jossa se on siitä alkaen toiminut. Koko 1800-luvun rakennusta laajennettiin toistuvasti. Muutoksista merkittävin oli uuden julkisivun rakentaminen rue Croix des Petits-Champs -kadun suuntaisesti. Palatsin rakennuttaja ja ensimmäinen omistaja Louis Phélipeaux de La Vrillière oli italialaisen taiteen ystävä. Hän rakennutti taloon kokoelmiaan varten 40 metriä pitkän gallerian, jonka katto koristeltiin freskoilla. Tämä barokkityylinen Kullattu galleria (la Galerie dorée) restauroitiin vuonna 1865, ja se on yksi rakennuksen merkittävistä nähtävyyksistä. Gallerian puuosat ovat olleet vuodesta 1926 alkaen suojeltuja rakennusmuistomerkkinä. == Lähteet== == Aiheesta muualla == Luokka:Pariisin rakennukset ja rakennelmat
José Edson Santana de Oliveira

José Edson Santana de Oliveira (s. 3. marraskuuta 1952 Duas Serras) on brasilialainen roomalaiskatolinen piispa. Hänet vihittiin papiksi 18. tammikuuta 1978 ja nimitettiin Eunápolisin hiippakunnan piispaksi 12. kesäkuuta 1996. Piispaksi vihkiminen seurasi 8. syyskuuta. Pääkonsekraattorina toimi Itamar Navildo Vian, jota avustivat Silvério Jarbas Paulo de Albuquerque ja Mário Zanetta.Catholic-Hierarchy.org: Bishop José Edson Santana de Oliveira == Lähteet == Luokka:Brasilialaiset papit Luokka:Katoliset piispat Luokka:Vuonna 1952 syntyneet Luokka:Elävät henkilöt
İnci Eviner

İnci Eviner (s. 1956) on turkkilainen taiteilija. Hän tekee maalauksia, fotomontaaseja, veistoksia ja videoteoksia. Eviner on valmistunut Istanbulin taideakatemiasta ja suorittanut siellä maisterintutkinnon 1980. Vuonna 1998 hän opetti Yıldızin yliopistossa taiteen ja muotoilun osastolla. Hän sai tohtorinarvon Mimar Sinanin yliopistosta vuonna 2006. Ensimmäinen oma näyttely hänellä oli 1981 Istanbulissa Valtion maalaus- ja veistosmuseossa. Sen jälkeen hänellä on ollut useita yksityisnäyttelyitä ja hän on osallistunut myös yhteisnäyttelyihin niin Turkissa kuin ulkomaillakin.Turkish Culture, Inci Eviner. Viitattu 4.3.2012. Evinerin teos Haaremi oli esillä Turun taidemuseon Pimiössä maaliskuussa 2012. Teos on videoteos, jossa on Antoine Ignace Mellingin etsaus haaremista, joka herää eloon.Halmetoja, Veikko: Nykytaide hämmentää tahallaan. Helsingin Sanomat 4.3.2012, s. C 3. == Lähteet == Luokka:Turkkilaiset taiteilijat Luokka:Vuonna 1956 syntyneet Luokka:Elävät henkilöt
Hugo Dollheiser

Hugo Dollheiser (18. syyskuuta 1927 – 7. lokakuuta 2017) oli saksalainen maahockeypelaaja. Hän kilpaili kesäolympialaisissa Helsingissä 1952 ja Melbournessa 1956 kuuluen jälkimmäisessä pronssia voittaneeseen joukkueeseen.Hugo Dollheiser Biography and Olympic Results | Olympics at Sports-Reference.com Dollheiserin seura oli Uhlenhorst Mülheim. Myös hänen veljensä Hans-Jürgen Dollheiser kilpaili maahockeyssä olympiatasolla. == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1927 syntyneet Luokka:Vuonna 2017 kuolleet
Aleksandr Deineka

Aleksandr Aleksandrovitš Deineka (, 20. toukokuuta (J: 8. toukokuuta) 1899 Kursk – 12. kesäkuuta 1969 Moskova) oli neuvostovenäläinen taidemaalari, graafikko ja kuvanveistäjä, jota pidetään tärkeimpänä venäläisenä 1900-luvun alkupuoliskon modernistisena esittävänä maalarina. Hän opiskeli Harkovan taidekorkeakoulussa ja Vhutemasissa. Hän oli ryhmien Ost ja Oktjabr perustajajäsen, ja hänen työnsä saivat suurta huomiota näyttelyissä. Hänen maalauksensa ja piirroksensa ovat laatukuvia kuten myös työn ja urheilun kuvauksia. Myöhemmin Deineka alkoi maalata monumentaaliteoksia, kuten Petrogradin puolustus vuodelta 1928, joka on hänen tunnetuin maalauksensa, ja Sevastobolin taistelu vuodelta 1942 sekä Moskovan ulkopuolella. Marraskuu 1941. Moskovan metron Majakovskaja-asema on koristeltu hänen tekemillään mosaiikeilla. Deineka on haudattu Moskovan Novodevitšin hautausmaalle. Luokka:Neuvostoliittolaiset taidemaalarit Luokka:Sosialistisen työn sankarit Luokka:Vuonna 1899 syntyneet Luokka:Vuonna 1969 kuolleet
Hugo Budinger

Hugo Budinger (10. kesäkuuta 1927 Düsseldorf – 7. lokakuuta 2017) oli saksalainen maahockeypelaaja. Hän kilpaili kesäolympialaisissa vuosina 1952 Helsingissä, 1956 Melbournessa ja 1960 Roomassa. Melbournessa hän kuului pronssia saaneeseen joukkueeseen. == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1927 syntyneet Luokka:Vuonna 2017 kuolleet
Angelo Cuniberti

Angelo Cuniberti (6. helmikuuta 1921 Mondovì-Breo – 26. kesäkuuta 2012) oli italialainen roomalaiskatolinen piispa. Hänet vihittiin Consolata- lähetyssaarnaajien papiksi 29. kesäkuuta 1944 ja nimitettiin Florencian apostoliseksi vikaariksi Kolumbiaan sekä Arsinoë in Cypron titulaaripiispaksi 18. huhtikuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.Catholic-Hierarchy.org: Bishop Angelo Cuniberti, I.M.C. Cuniberti osallistui Vatikaanin toiseen kirkolliskokoukseen. Hän erosi tehtävistään apostolisena vikaarina 15. marraskuuta 1978. == Lähteet == Luokka:Italialaiset piispat Luokka:Katoliset piispat Luokka:Vuonna 1921 syntyneet Luokka:Vuonna 2012 kuolleet
Aurélio Granada Escudeiro

Aurélio Granada Escudeiro (19. toukokuuta 1920 Alcains – 25. elokuuta 2012 Ponta DelgadaAçores: Morreu D. Aurélio Granada Escudeiro, antigo bispo de Angra ) oli portugalilainen roomalaiskatolinen piispa. Hänet vihittiin papiksi 17. tammikuuta 1943 ja nimitettiin Angran koadjuuttoripiispaksi sekä Drusilianan titulaaripiispaksi 18. maaliskuuta 1974. Piispaksi vihkiminen seurasi 26. toukokuuta. Pääkonsekraattorina toimi António Ribeiro, jota avustivat Agostinho Joaquim Lopes de Moura ja Manuel Alfonso de Carvalho.Catholic-Hierarchy.org: Bishop Aurélio Granada Escudeiro 30\. kesäkuuta 1979 Granada Escudeiro nimitettiin Angran piispaksi, jona hän toimi, kunnes jäi eläkkeelle 9. huhtikuuta 1996. == Lähteet == Luokka:Portugalilaiset papit Luokka:Katoliset piispat Luokka:Vuonna 1920 syntyneet Luokka:Vuonna 2012 kuolleet
Anselmo Zarza Bernal

Anselmo Zarza Bernal (4. kesäkuuta 1916 Atlixco – 15. huhtikuuta 2014) oli meksikolainen roomalaiskatolinen piispa. Hänet vihittiin papiksi 8. huhtikuuta 1939 ja nimitettiin Linaresin hiippakunnan piispaksi 24. toukokuuta 1962. Piispaksi vihkiminen seurasi 22. elokuuta. Pääkonsekraattorina toimi Octaviano Márquez y Tóriz, jota avustivat Alfonso Espino y Silva ja Emilio Abascal y Salmerón.Catholic-Hierarchy.org: Bishop Anselmo Zarza Bernal Zarza Bernal osallistui Vatikaanin toiseen kirkolliskokoukseen. Hänet nimitettiin 13. tammikuuta 1966 Leónin piispaksi, jona hän toimi, kunnes jäi eläkkeelle 4. tammikuuta 1992. == Lähteet == Luokka:Meksikolaiset papit Luokka:Katoliset piispat Luokka:Vuonna 1916 syntyneet Luokka:Vuonna 2014 kuolleet
Naisten yleisluistelun maailmanmestaruuskilpailut 1965

Naiset kilpailivat 6.–7. helmikuuta 1965 Oulussa, Suomessa yleisluistelun maailmanmestaruudesta. Kilpailuareenana oli Raatin kenttä. === Tulokset === # Nimi Maa Pisteet 500 m 1500 m 1000 m 3000 m 1 Inga Voronina-Artamonova 198,583 46,8 (1) 2.29,7 (5) 1.37,7 (1) 5.18,2 (1) 2 Valentina Stenina 199,967 47,7 (4) 2.27,5 (1) 1.39,4 (2) 5.20,4 (2) 3 Stien Kaiser 200,800 47,6 (3) 2.28,2 (2) 1.40,6 (4) 5.21,0 (3) 4 Ludmila Osintseva 202,167 48,1 (7) 2.28,4 (3) 1.41,1 (8) 5.24,3 (5) 5 Han Pil-hwa 202,950 48,8 (12) 2.29,1 (4) 1.41,7 (9) 5.21,6 (4) 6 Irina Jegorova 204,033 47,3 (2) 2.31,5 (10) 1.39,4 (2) 5.39,2 (14) 7 Carry Geijssen 204,383 47,7 (4) 2.33,4 (13) 1.40,6 (4) 5.31,5 (9) 8 Kim Song- sun 204,700 48,7 (11) 2.31,0 (7) 1.40,8 (6) 5.31,6 (10) 9 Tatjana Rastopsina 205,466 49,2 (16) 2.31,0 (7) 1.42,3 (11) 5.28,7 (6) 10 Kaija Mustonen 206,083 49,0 (14) 2.32,7 (11) 1.41,9 (10) 5.31,4 (7) 11 Liu Fengrong 206,750 48,5 (9) 2.31,3 (9) 1.43,2 (13) 5.37,3 (12) 12 Wang Shuyuan 207,283 48,6 (10) 2.32,7 (11) 1.44,9 (17) 5.32,0 (11) 13 Ryoo Choon-za 207,450 49,5 (20) 2.33,5 (14) 1.43,1 (12) 5.31,4 (7) 14 Sigrid Sundby 208,533 49,2 (16) 2.33,7 (15) 1.40,8 (6) 5.46,2 (15) 15 Doreen McDonnell 210,666 48,3 (8) 2.34,6 (16) 1.45,4 (18) 5.48,8 (16) 16 Kaija-Liisa Keskivitikka 214,850 49,3 (18) 2.30,1 (6) 1.58,1 * (29) 5.38,8 (13) nc17 Kari Kåring 153,000 48,9 (13) 2.25,4 (17) 1.44,6 (16) - nc18 Yasuko Takano 153,717 49,0 * (14) 2.35,6 (18) 1.45,7 (19) - nc19 Ko Kyung-hi 154,400 49,9 (22) 2.37,2 (19) 1.44,2 (15) - nc20 Adelhejda Mroske 154,633 50,2 (25) 2.37,6 (21) 1.43,8 (14) - nc21 Gunilla Jacobsson 154,783 47,9 (6) 2.39,1 (22) 1.47,7 (23) - nc22 Christina Scherling 155,850 49,4 (19) 2.39,6 (23) 1.46,5 (20) - nc23 Christina Karlsson 156,100 50,1 (23) 2.37,2 (19) 1.47,2 (21) - nc24 Arja Kantola 156,367 49,5 (20) 2.39,8 (24) 1.47,2 (21) - nc25 Sabine Klingbeil 159,933 50,3 (26) 2.42,7 (26) 1.50,8 (26) - nc26 Joanne Fath 160,417 50,1 (23) 2.47,0 (28) 1.49,3 (24) - nc27 Ylva Hedlund 160,583 51,1 (27) 2.42,2 (25) 1.50,7 (25) - nc28 Sigrid Wienke 163,100 52,2 (29) 2.45,6 (27) 1.51,4 (27) - nc29 Herlind Hürdler 163,833 51,3 (28) 2.48,1 (29) 1.53,0 (28) - \- Hannelore Strauß 110,200 54,0 (30) 2.48,6 (30) ns - : * = kaatui : NC = ei jatkoon eli viimeiselle matkalle : NS = ei startannutt : DQ = disqualifioitu == Lähteet == * Speed Skating - World Allround Championships Women - 1964/1965 Luokka:Vuoden 1965 urheilu Luokka:Pikaluistelun maailmanmestaruuskilpailut Luokka:Oulun urheilutapahtumat
Pedro Luís António

Pedro Luís António (13. tammikuuta 1921 Caconda – 25. heinäkuuta 2014) oli angolalainen roomalaiskatolinen piispa. Hänet vihittiin papiksi 20. heinäkuuta 1952 ja nimitettiin Kwito-Bién hiippakunnan piispaksi 15. kesäkuuta 1979. Piispaksi vihkiminen seurasi 29. heinäkuuta. Pääkonsekraattorina toimi Manuel Franklin da Costa, jota avustivat Alexandre do Nascimento ja Francisco Viti.Catholic-Hierarchy.org: Bishop Pedro Luís António António jäi eläkkeelle 15. tammikuuta 1997. == Lähteet == Luokka:Angolalaiset papit Luokka:Katoliset piispat Luokka:Vuonna 1921 syntyneet Luokka:Vuonna 2014 kuolleet
Antoine Ignace Melling

Antoine Ignace Melling (1763–1831) oli taidemaalari, arkkitehti ja matkailija, jonka katsotaan kuuluvan ”Levantin taiteilijoihin”. Hänen Konstantinopolia esittävä vedutansa on kuuluisa. Hän asui kaupungissa 18 vuotta. Hän oli sulttaani Selim III:n ja Hatice Sultanin hovimaalari ja myöhemmin keisarinna Joséphine de Beauharnais’n maisemamaalari. Hänen hienoimpia teoksiaan on julkaistu kuvateoksena Voyage pittoresque de Constantinople et des rives du Bosphore. Mellingin etunimet yhdistetään usein yhdysmerkillä: Antoine-Ignace. Turkkilainen Nobel-kirjailija Orhan Pamuk omistaa Mellingille kokonaisen luvun omaelämäkerrallisissa muistelmissaan Istanbul: Muistot ja kaupunki. Pamukin mukaan Melling ”näki kaupungin kuin istanbulilainen, mutta maalasi sen kuin selvänäköinen länsimaalainen”. ==Lähteet == == Bibliografia == * Elisabeth A. Fraser, Mediterranean Encounters: Artists Between Europe and the Ottoman Empire, 1774-1839, Penn State University Press, 2017. ==Aiheesta muualla == *Mellingin maalauksia Luokka:Ranskalaiset taiteilijat Luokka:Vuonna 1763 syntyneet Luokka:Vuonna 1831 kuolleet
Jean Chabbert

Jean-Berchmans-Marcel-Yves-Marie-Bernard Chabbert (31. joulukuuta 1920 Castres – 20. syyskuuta 2016) oli ranskalainen roomalaiskatolinen arkkipiispa. Hänet vihittiin fransiskaanien papiksi 29. kesäkuuta 1947 ja nimitettiin Rabatin koadjuuttoriarkkipiispaksi sekä Quaestorianan titulaariarkkipiispaksi 13. huhtikuuta 1967. Piispaksi vihkiminen seurasi 7. heinäkuuta. Pääkonsekraattorina toimi Louis-Jean-Frédéric Guyot, jota avustivat Pierre- Marie-Joseph Puech ja Barthélemy-Pierre-Joseph-Marie-Henri Hanrion.Catholic- Hierarchy.org: Archbishop Jean-Berchmans-Marcel-Yves-Marie-Bernard Chabbert, O.F.M. 15\. tammikuuta 1968 Chabbertista tuli Rabatin arkkipiispa. 17. heinäkuuta 1982 hänestä tuli (henkilökohtaiselta titteliltään) Perpignan-Elnen arkkipiispa. Hän jäi eläkkeelle 16. tammikuuta 1996. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1920 syntyneet Luokka:Vuonna 2016 kuolleet
José Nambi

José Nambi (5. kesäkuuta 1949 – 31. lokakuuta 2022Catholic-Hierarchy.org: Bishop José Nambi) oli angolalainen roomalaiskatolinen piispa. Hänet vihittiin papiksi 15. elokuuta 1976 ja nimitettiin Kwito-Bién hiippakunnan koadjuuttoripiispaksi 15. joulukuuta 1995. Piispaksi vihkiminen seurasi 17. maaliskuuta 1996. Pääkonsekraattorina toimi Félix del Blanco Prieto, jota avustivat Oscar Lino Lopes Fernandes Braga ja Pedro Luís António. Nambista tuli 15. tammikuuta 1997 Kwito-Bién piispa. == Lähteet == Luokka:Angolalaiset papit Luokka:Katoliset piispat Luokka:Vuonna 1949 syntyneet Luokka:Vuonna 2022 kuolleet
Utilitarismi (kirja)

Utilitarismi () on John Stuart Millin vuonna 1861 ilmestynyt kirja utilitarismista. == Lähteet == == Aiheesta muualla == * Juhana Lemetti: Nautinnon, hyödyn ja yhteiskunnan välisistä suhteista. Historiallisia arvosteluja 8/2001. * Juha Sihvola: Opas optimismiin . Helsingin Sanomat 25.8.2000. Luokka:Utilitarismi Luokka:Kirjat etiikasta Luokka:Brittiläiset tietokirjat Luokka:Vuoden 1861 kirjat
Francisco Viti

Francisco Viti (15. elokuuta 1933 Misasa-Evanga – 15. huhtikuuta 2023 Luanda) oli angolalainen roomalaiskatolinen arkkipiispa. Hänet vihittiin papiksi 14. heinäkuuta 1963 ja nimitettiin Menonguen hiippakunnan piispaksi 10. elokuuta 1975. Piispaksi vihkiminen seurasi 28. syyskuuta. Pääkonsekraattorina toimi Giovanni De Andrea, jota avustivat Américo Henriques ja Zacarias Kamwenho.Catholic-Hierarchy.org: Archbishop Francisco Viti Viti sai 12. syyskuuta 1986 nimityksen Huambon arkkipiispaksi, jona hän toimi, kunnes erosi tehtävistään 31. heinäkuuta 2003. == Lähteet == Luokka:Angolalaiset papit Luokka:Katoliset arkkipiispat Luokka:Vuonna 1933 syntyneet Luokka:Vuonna 2023 kuolleet
Jakovlev Jak-28

Jakovlev Jak-28 () on neuvostoliittolainen monikäyttöinen suihkukone, joka palveli kylmän sodan aikana. Konetyypistä oli olemassa eri versioita eri käyttötarkoituksiin. Koneen perusversio on taktinen pommittaja, josta on myös tiedustelu- ja elektronisen sodankäynnin versiot. Jak-28P () rakennettiin pitkänmatkan torjuntahävittäjäksi. Se käytti keskikantaman ilmataisteluohjuksia, tyypiltään Kaliningrad K-8.http://aviaros.narod.ru/r-98.htm Viitattu 17.12.2023. Konetyyppi oli varustettu Tumanskin R-11-suihkumoottoreilla, suunnilleen samalla mallilla kuin MiG-21. Konetyyppi teki ensilentonsa 5. maaliskuuta 1958 nimellä Jak-129. Jak-28:n tuotanto jatkui vuoteen 1967, ja se vedettiin pois palveluksesta 1980-luvun keskivaiheilla. Jak-28 esiteltiin ensi kerran Tushinon ilmailunäyttelyssä 1961. Läntinen tiedustelu luuli sitä aluksi uudeksi hävittäjäkoneeksi ja Jakovlev Jak-25:n seuraajaksi ja se sai koodinimen Flashlight. Koneen todellisen käyttötarkoituksen paljastuttua se sai pommittajakoodinimen Brewer. Konetyypin saavuttama lakikorkeus oli tiedustelukäyttöä ajatellen jo tuohon ajankohtaan nähden varsin vaatimaton 16 000 m. ===Jakovlev Jak-28:n tuotantomallit=== * Jak-28B "Brewer-A" * Jak-28L "Brewer-B" * Jak-28I "Brewer-C" * Jak-28BI * Jak-28N * Jak-28IM * Jak-28R "Brewer-D" * Jak-28RL * Jak-28SR * Jak-28RR * Jak-28PP "Brewer-E" elektronisen sodankäynnin versio * Jak-28U "Maestro" * Jak-28P "Firebar" * Jak-28PM * Jak-28-64 * Jak-28URP http://www.suchoj.com/andere/index.htm?http://www.suchoj.com/andere/Jak-28/home.shtml * Firebar – hävittäjä * Brewer – pommittaja * Maestro – tiedustelukone ==Tekniset tiedot== ==Lähteet== ==Aiheesta muualla== * A.S.Yakovlev design bureau: Supersonic jets: Yak-28PM * http://www.netti.fi/~halle/planes/rus/yak-28.htm Jak-028 Luokka:Neuvostoliittolaiset hävittäjälentokoneet Luokka:1950-luvun hävittäjälentokoneet
Américo Henriques

Américo Henriques (6. lokakuuta 1923 – 14. elokuuta 2006) oli roomalaiskatolinen piispa. Hän syntyi Alburitelissa ja sai pappisvihkimyksensä 19. heinäkuuta 1947. Hänet nimitettiin Lamegon hiippakunnan vihkipiispaksi Portugalissa ja Tisilin titulaaripiispaksi 3. heinäkuuta 1966. Piispaksi vihkiminen seurasi 11. lokakuuta. Pääkonsekraattorina toimi Maximilien de Fürstenberg, jota avustivat João da Silva Campos Neves ja João Pereira Venâncio.Catholic-Hierarchy.org: Américo Henriques Henriques nimitettiin Lamegon koadjuuttoripiispaksi 15. huhtikuuta 1967, ja hänestä tuli Lamegon piispa 2. helmikuuta 1971. Hänet nimitettiin 19. helmikuuta 1972 Angolaan Nova Lisboan hiippakunnan piispaksi, jona hän toimi, kunnes erosi tehtävistään 13. huhtikuuta 1976. == Lähteet == Luokka:Portugalilaiset papit Luokka:Angolalaiset papit Luokka:Katoliset piispat Luokka:Vuonna 1923 syntyneet Luokka:Vuonna 2006 kuolleet
William Edward Murray

William Edward Murray (16. helmikuuta 1920 – 21. huhtikuuta 2013) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Norman Thomas Gilroy 21. heinäkuuta 1945. Hän sai 5. kesäkuuta 1975 nimityksen Wollongongin hiippakunnan piispaksi, ja piispaksi vihkiminen seurasi 21. heinäkuuta. Pääkonsekraattorina toimi James Darcy Freeman, jota avustivat Thomas Vincent Cahill ja James Patrick Carroll.Catholic-Hierarchy.org: Bishop William Edward Murray Murray jäi eläkkeelle 12. huhtikuuta 1996. == Lähteet == Luokka:Australialaiset papit Luokka:Katoliset piispat Luokka:Vuonna 1920 syntyneet Luokka:Vuonna 2013 kuolleet
Serenity

Serenity voi viitata johonkin seuraavista: == Musiikissa == * Serenity, Timo Kotipellon albumi vuodelta 2007 * Serenity, Blood for Bloodin albumi vuodelta 2004 * Serenity, Bobo Stensonin albumi vuodelta 2000 * Serenity, Culture Beatin albumi vuodelta 1993 * Serenity, Gotham O.D.:n EP vuodelta 2006 * Serenity, itävaltalainen metalliyhtye * Serenity, Godsmackin kappale vuodelta 2003 * ”Serenity”, Olivia Newton-Johnin kappale albumilta Stronger Than Before * ”Serenity”, Fireflightin kappale albumilta The Healing of Harms == Muut == * Serenity, Joss Whedonin ohjaama tieteiselokuva vuodelta 2005 * Serenity, vuoden 2005 tieteiselokuvan soundtrack * Serenity (s. 1969), yhdysvaltalainen pornonäyttelijä.
Suhoi Su-11

Suhoi Su-11 (Naton raportointinimi: Fishpot-C, suom. Kalamalja) on Neuvostoliitossa valmistettu deltasiipinen torjuntahävittäjä. Se kehitettiin Su-9 –hävittäjästä. Suhoi Su-11:n ensilento tapahtui vuonna 1961, ja sitä valmistettiin 108 kappaletta ainoastaan Neuvostoliiton käyttöön. Siipiprofiilin valintaan vaikutti TsAGI, valtiollinen aerodynamiikan suunnittelukomitea.TsAGI Erityisesti Naton tarkkailijat sekoittivat konetyypin usein MiG-21:een, jonka profiili on lähes yhtäläinen. Su-11 varustettiin uudentyyppisellä, edeltäjiään tehokkaammalla Uragan 5B –tutkalla.Crosby, Francis: Modern Fighter Aircraft: An Illustrated History of War Planes from 1945 to the Present Day (s. 114). Lontoo: Southwater Books/Anness Publishing, 2004. ISBN 1-84215-991-7. Konetyyppi käytti Ljulkan (engl. Lyulka) AF-7F-suihkuturbiinia. Se tuotti 10 000 kilopondin työntövoiman. Huippunopeus oli 1 915 km/h eli noin 100 km/h alempi kuin MiG-21:n. Lakikorkeus oli sekin alempi, 17 000 m. ==Lähteet== *Crosby, Francis: Modern Fighter Aircraft: An Illustrated History of War Planes from 1945 to the Present Day (s. 114). Lontoo: Southwater Books/Anness Publishing, 2004. ISBN 1-84215-991-7. ===Viitteet=== == Aiheesta muualla == * Air Vectors: The Sukhoi Su-9, Su-11, & Su-15 * Airwar.ru: Су-11 * Су-11 (истребитель-перехватчик) * Су-11 * Sukhoï Su-11 'Fishpot', la version longue portée du Su-9 Su-11 Luokka:Neuvostoliittolaiset hävittäjälentokoneet Luokka:1960-luvun hävittäjälentokoneet
Nikolai Dobroljubov

Nikolai Aleksandrovitš Dobroljubov (; 5. helmikuuta (J: 24. tammikuuta) 1836 Nižni Novgorod – 29. marraskuuta (J: 17. marraskuuta) 1861 Pietari) oli venäläinen kirjallisuuskriitikko ja kirjailija. Vuonna 1858 Dobroljubovista tuli Nikolai Tšernyševskin kirjallisuuskritiikkilehti Sovremennikin toimittaja. Hän kuului Vissarion Belinskin kriittiseen koulukuntaan ja lähestyi Tšernyševskin demokraattisiin perustuksiin nojaavaa esteettis- sosiologista suuntausta. Dobroljubovin syvämietteisiä ja venäläistä elämää kuvaavia esseitä leimaa erityisesti hänen tutkimuksensa Aleksandr Ostrovskin draamasta "Pimeä valtakunta" (ven. Тёмное царство, Tjomnoe tsarstvo) ja Ivan Gontšarovin romaanin "Oblomov" perusajatus "Mitä on oblomovilaisuus?" (ven. Что такое обломовщина?, Tšto takoje oblomonštšina?). Dobroljubovin kirjoituksista, joiden joukossa on elegisiä ja satiirisia runoja sekä pari kertomusta, julkaistiin kattava kokoelmateos vuonna 1862. Luokka:Vuonna 1836 syntyneet Luokka:Vuonna 1861 kuolleet Luokka:Venäläiset kirjailijat
Trifluoperatsiini

Trifluoperatsiini (Triazin, Terfluzin, UK: Stelazine) on antipsykoottinen lääke. Se on perinteinen, niin kutsuttu ensimmäisen polven neurolepti. Trifluoperatsiinin ensisijainen käyttötarkoitus oli psykoosien hoito. Monien muitten samaan lääkeaineryhmään kuuluvien tavoin sitä saatettiin käyttää myös muihin hoitoaiheisiin, kuten pahoinvointiin. Molekyylirakenteessa esiintyy kloorin sijasta fluoria. Lääkeaineen annosteluvahvuudet olivat 1 ja 5 milligrammaa. Lääketehdas Star valmisti trifluoperatsiinia vain 5 mg:n vahvuudella. Pharmia Rhodia valmisti 1 mg:n tablettimuotoisen lääkkeen ohella, injektionestettä, joissa lääkeaineen pitoisuus oli 1mg/1ml injektionestettä. Se ruiskutettiin lihakseen.PF-76, Pharmaca Fennica: s. 67. Lääkeaineella oli taipumusta aiheuttaa ekstrapyramidaalisten haittojen ohella tardiivia dyskinesiaa, joka on ylävartalon lihaksistoon kohdistuva spastisuus eli kramppi- tai kouristelutila. EPS-oireet puolestaan muistuttavat paljolti parkinsonismia. Trifluoperatsiinia saatettiin antaa tablettimuodon ohella suonensisäisesti (i.v.), mikä ainakin Suomessa lienee jäänyt kokonaan käyttämättä. Sen sijaan, PF-76 mainitsee intramuskulaarisen antotavan. Ryhmältään trifluoperatsiini kuuluu piperatsiinifentiatsiineihin.Lääkkeet ja niiden käyttö, 1977: s. 178. ==Lähteet== * Tuomi, Eero – Alfering, Sirkku – Olli, Marcus: Lääkkeet ja niiden käyttö, SHKS/Wsoy, 1977. ISBN 951-0-06936-1. * Lääketieteenkandidaattiseura ry.: Therapia Fennica 1974 (TF-74), Helsinki, 1977 ISBN 951-99041-6-6. * Lääketeollisuusyhdistys ry. & Lääketuojat ry., Helsinki: 1976 Lääkevalmisteet – Pharmaca Fennica, Rauma, 1976. -isbn-nroa ei ole- ===Viitteet=== Luokka:Tyypilliset antipsykootit Luokka:Fenotiatsiinit
Eldorado Business Tower

Eldorado Business Tower on vuonna 2007 valmistunut pilvenpiirtäjä São Paulossa Brasiliassa. 36-kerroksinen pilvenpiirtäjä on 141 metriä korkea. == Lähteet == Luokka:Brasilian pilvenpiirtäjät Luokka:São Paulon rakennukset ja rakennelmat
Fortec Motorsport

Fortec Motorsport Ltd. on brittiläinen pikkuformulatalli, joka kilpailee nykyään muun muassa Formula 3.5 V8 ja Eurocup Formula Renault, -sarjoissa. Talli perustettiin vuonna 1996. Talli on voittanut lukuisia kuljettajan ja valmistajan mestaruuksia vuodesta 2002 lähtien. Tallin kuljettajina ovat ajaneet mm Juan Pablo Montoya, Gianmaria Bruni, Danny Watts, Jamie Green, James Rossiter, Mike Conway, Fabio Carbone ja Heikki Kovalainen. ==Formula Renault 3.5/Formula V8 3.5 -tilastoja== Vuosi Auto Kuljettajat Kilpailut Voitot Paalupaikat Nopeimmat kierrokset Pisteet Sijoitus 2007 Dallara-Renault James Walker 17 1 0 0 19 19. 12. 2007 Dallara-Renault Richard Phillipe 11 0 0 0 0 - 12. 2007 Dallara- Renault Yelmer Buurman 4 0 0 0 15 20. 12. 2007 Dallara-Renault Esteban Guerrieri 2 0 0 0 0 - 12. 2008 Dallara-Renault James Walker 17 0 0 0 36 13. 9. 2008 Dallara-Renault Fairuz Fauzy 13 0 0 0 17 19. 9. 2008 Dallara-Renault Julian Theobald 4 0 0 0 0 - 9. 2009 Dallara-Renault Fairuz Fauzy 17 1 1 1 98 2. 5. 2009 Dallara-Renault Sten Pentus 13 0 0 0 23 16. 5. 2010 Dallara-Renault Sten Pentus 17 2 1 2 78 4. 4. 2010 Dallara-Renault Jon Lancaster 17 0 0 0 39 13. 4. 2011 Dallara–Renault Alexander Rossi 17 3 0 2 39 3. 2. 2011 Dallara–Renault César Ramos 17 0 2 0 47 11. 2. 2012 Dallara–Zytek Robin Frijns 17 3 4 1 189 1. 3. 2012 Dallara–Zytek Carlos Huertas 17 0 0 0 35 16. 3. 2013 Dallara–Zytek Stoffel Vandoorne 17 4 3 2 214 2. 2. 2013 Dallara–Zytek Oliver Webb 17 0 0 0 25 14. 2. 2014 Dallara–Zytek Sergei Sirotkin 17 1 1 0 132 5. 2. 2014 Dallara–Zytek Oliver Rowland 17 2 3 1 181 4. 2. 2015 Dallara–Zytek Jazeman Jaafar 17 1 1 0 118 8. rowspan=2 1. 2015 Dallara–Zytek Oliver Rowland 17 8 7 4 307 1. 2016 Dallara–Zytek Louis Delétraz 18 2 3 5 230 2. 4. 2016 Dallara–Zytek Pietro Fittipaldi 18 0 0 0 60 10. 4. Luokka:Brittiläiset autourheilutallit
Salme Simanainen

Salme Viola Simanainen (14. heinäkuuta 1920 Ruokolahti – 5. helmikuuta 2012 Helsinki) oli suomalainen valokuvaaja, jota pidetään suomalaisen muotokuvauksen mestarina. Simanainen lähti valokuvausalalle päästyään 1935 harjoittelijaksi valokuvaamo Taiteeseen Ensossa. Hän muutti 1940 Helsinkiin ja haki työpaikkaa Tenhovaaran valokuvaamosta. Pian hän sai liittää ottamiinsa kuviin nimikirjaimensa SS, ja kuvattavat halusivat erityisesti juuri hänet kuvaamaan. Tenhovaaran kuoltua yllättäen Simanainen siirtyi valokuvaamo Ikäheimoon, jonne asiakkaat tulivat perässä. Hän oli menestynyt kilpailuissa jo aiemmin ja alkoi nyt saada nimeä alalla. Hän myös opetti kursseilla.Saves, Seppo: Muotokuvauksen mestari oli vaatimaton luonne. (Muistokirjoitus.) Helsingin Sanomat 5.3.2011, s. C 6. Artikkelin verkkoversio. Simanainen perusti oman yrityksen vasta 1960 Hakaniemeen, vaikka hänet tunnettiin pitkään suomalaisen muotokuvauksen huippunimenä. Hänelle myönnettiin 1962 ARPS-arvo, ja 1969 hän sai oikeuden käyttää Englannin kuninkaallisen valokuvausseuran tunnusta FRPS (Fellowship of Royal Photographic Society), ensimmäisenä naisena Pohjoismaissa. Hän sai taiteilijaeläkkeen 1974 ja valtion taiteilijapalkinnon 1979. Simanaisen negatiiviarkisto on talletettuna Kansallismuseoon. ==Lähteet== ==Kirjallisuutta== * Luokka:Suomalaiset valokuvaajat Luokka:Vuonna 1920 syntyneet Luokka:Vuonna 2012 kuolleet